Hispaania valitsus esitleb täna kokkuhoiueelarvet Hispaania peaminister Mariano Rajoy ütles eile New Yorgis, et valitsus teab, mida on vaja teha, kuid see tähendab ka suurt ohverdust kogu ühiskonnas, vahendasid ERR-i teleuudised. Eelarvekavas jätkatakse avalike teenistujate palgakülmutamisega, luuakse Brüsseli soovitusel uus maksuamet, piiratakse varasemat pensionileminekut ja kehtestatakse uued maksud süsihappegaasi õhkupaiskamise mahtudele, kuid ei vähendata pensione, mis on eelarve suurimaid koormajaid. Hispaania keskpank ütles eile, et majandus jätkab kokkutõmbamist, mis ilmselt tähendab, et riik ei suuda täita eesmärki vähendada eelarvepuudujäägi suhet SKP-st alla 6,3 protsendi sel aastal. Peaministri tagasiastumist nõudvad meeleavaldajad olid ka täna öösel parlamendihoone juures, kuid seekord rahulikumad kui teisipäevasel meeleavaldusel.
Hispaania valitsus esitleb täna kokkuhoiueelarvet